**(ELKARRIZKETA) TOLOSALDEA BUS-EKO GREBALARIAK**

Oinarrizko informazioa:

**Gaia:** Tolosaldea Bus enpresako langileek 9 hilabeteko greba egitearen arrazoiak plazaratu eta lortu duten hitzarmena azaltzea.
**Nortzuk parte hartzen duten**: Taldeko elkarrizketa dela esan dezakegu, bi elkarrizketatzaile (16 urteko bi ikasle, Itzalpe Proiektu Komunikatiboko kide direnak) eta bi elkarrizketatu (Tolosaldea Bus enpresako bi langile) daudela kontuan izanik.
**Noiz eta non:** Urtarrilaren 4ean egindako elkarrizketa bat dugu, eta lekuari dagokionez, nahiz eta elkarrizketako dokumentuan jartzen ez duen, gidarien enpresako bulego batean izan zen bermea dut.
**Egituraketa:** Elkarrizketa hau formala eta egituratua da, galderak jada prest daudela ikus baitezakegu, eta espontaneoki burututakorik ez da nabarmentzen.
**Helburua:** Tolosaldea Bus enpresakoen lan-baldintza txarrak azaleraztea da, eta horrela, greba egitera bultzatu dituzten faktoreak plazaratzea. Lortutako hitzarmena adieraztea, baina oraindik ere beraien helburua hitzarmen probintzial batena dela azpimarratzea. Elkarrizketa hau ere, langile klaseko kideen egungo errealitatea plazaratzera zuzendua dagoen elkarrizketa bat izango litzatekeela ikus dezakegu.

Galderak:

**1. Zer motatako elkarrizketa da? (banakoa/taldekoa, egitura mota)**
Goran esan dudan bezala, taldeko elkarrizketa bat dugu hau, bi elkarrizketatzaile eta bi elkarrizketatuk hartzen baitute parte. Egituraketari dagokionez, enpresa bateko bi indibiduori egina denez, galderak jada formalak eta egituratuak dira elkarrizketan argi ikus daiteken moduan.

**2. Elkarrizketan jasotzen den informazioa noren intereskoa izan liteke? Zein hartzaileri dago zuzenduta?**Elkarrizketan jasotzen den informazioa orokorrean hartzaile orori zuzenduta dagoela esango nuke, kontuan izanik elkarrizketa informatibo bat dela, hau da, bere helburua grebaren nondik norakoak eta arrazoiak azaltzea dela. Hala ere, esango nuke, gehienbat, langile klaseko sektoreari zuzenduta dagoela, hauek baitira egunerokotasun batean egoera hauek, izan lan-baldintza txarrak, soldata baxuak, lanean arriskuak, hitzarmen faltak… pairatzen dituztenak. Eta gainera, kontuan izanda, bi langilek parte hartzen duten elkarrizketa bat den heinean, langile klaseko ikuspuntua zabaltzen dutela.

**3. Akats edo zailtasunaren bat nabarmendu duzu elkarrizketan? Azaldu.**Elkarrizketako galderak ondo egituratuak eta pentsatuak dauden arren, eta hasieran testuinguruan kokatzeko sarreratxo bat ikus dezakegun arren, sarrera luzeaxego bat eskertuko nuke, hala nola, beraien borrokaren garapena apur bat azalduko lukeen sarrera bat eta orain aurkitzen diren testuingurua modu zabalagoan adieraziko lukeena. Gainerakoan, esan bezala, egituraketa ona bermatzen dela iruditzen zait, baina gramatikari dagokionez, akats ortografikoak antzeman daitezke. Izan ere, elkarrizketa hau, grabaketa bat izan zenez, transkribatzeko orduan elkarrizketatuen hiztegi berbera erabili zuten kontuan hartu gabe egon zitezkeen akats ortografiko edo espresiboak.

**4. Elkarrizketa errazten duen elementuren bat nabarmendu duzu elkarrizketan? Azaldu.**Elkarrizketa errazten duen elementua, hala nola, galderak bata bestearekin duten lotura izango litzateke. Hau da, ikus dezakegu, galdera batetik bestera igarotzean, aurrekoarekin lotura bat egiten saiatzen direla, eta horrek haria hobeto jarraitzera bideratzen zaitu. Bestetik, elkarrizketa ere erraza egin zait, elkarrizketatuek galdera bakoitza erantzuteko modu luze eta garatu hori dela eta.

**5. Egin elkarrizketaren balorazio orokorra.**Orokorrean oso elkarrizketa interesgarria eta mamitsua iruditu zait, ez zait batere pisutsua egin eta aldi berean gehiago jakiteko ere gogoarekin ez nau utzi. Hau da, finean, luzerari eta informazioari dagokionez oso zuzena iruditu zait. Galderen egituraketa eta elkarrizketari eman nahi zitzaion ibilbidea ondo plasmatu direla iruditu zait, eta galderek beraien artean lotura zuzena zutela. Esan bezala, hala ere, sarrera motx gelditu zait, eta Tolosaldea Bus enpresaren grebari dagokionez, grebaren eboluzioaren edo garapenaren laburpentxo bat faltan bota dut, baita ere orain aurkitzen diren testuinguruaren kokapen sakonago bat. Bestetik, ortografiari dagokionez ere, hainbat akats ikusi ditut, baita espresatzeko moduan ere, hala ere, erantzunen egituraketa eta hauekin azaleratu nahi zutena zuzena iruditu zait. Amaitzeko, agian, bukaeran faltan bota dudan galdera izango litzateke, hala nola, greba egiteko puntuan aurkitzen direnei edo greba egiten ari direnei zabalduko liekeen mezua. Hala ere, orokorrean, balorazioa egin ostean, esan dezaket, elkarrizketa oso mamitsua eta entretenigarria iruditu zaidala, baita ere ondo egituratua eta norabide eta helburu finko batekin bermatua.